SIAM เตรียมเสนอบอร์ดลุยธุรกิจพลังงานเต็มตัวในวันที่ 4 ส.ค.นี้
SIAM เตรียมเสนอที่ประชุมผู้ถือหุ้นให้อนุมัติการทำธุรกิจพลังงานเต็มตัวในวันที่ 4 ส.ค.นี้ หลังศึกษากิจการผลิตไฟฟ้าจากพลังงานน้ำ-ลม-ขยะ
25 มิ.ย. 2558

บริษัท สยามสตีลอินเตอร์เนชั่นแนล จำกัด (มหาชน) หรือ SIAM เปิดเผยว่า บริษัทมั่นใจพร้อมลุยธุรกิจพลังงานเต็มตัว หลังจากศึกษาข้อมูลอย่างรอบคอบและมองเห็นถึงโอกาสในการเติบโตอย่างมีนัยสำคัญของบริษัท
ล่าสุด คณะกรรมการบริหารมีมติพิจารณาอนุมัติแก้ไขวัตถุประสงค์ในการดำเนินธุรกิจเพิ่มเติมในการให้บริษัทประกอบกิจการผลิตและจำหน่ายในธุรกิจพลังงานทดแทนในรูปแบบต่างๆ อาทิ ประกอบกิจการผลิตและจำหน่ายไฟฟ้า โรงไฟฟ้าทุกประเภท ประกอบกิจการผลิตและจำหน่าย และ/หรือ สนับสนุนในธุรกิจพลังงานทดแทนในรูปแบบต่างๆ ประกอบกิจการเกี่ยวกับพลังงานไฟฟ้า น้ำ ไฟฟ้า และลม ประกอบกิจการจำหน่ายจัดเก็บขยะ และการบริหารกำจัดกากสินค้าอุตสาหกรรมและกากขยะติดเชื้อต่างๆ รวมทั้งประกอบกิจการผลิตและจำหน่ายไฟฟ้า โรงไฟฟ้าจากขยะ โดยจะมีการเสนอต่อที่ประชุมวิสามัญผู้ถือหุ้นในวันที่ 4 ส.ค.นี้